Case ID: 1166211
Sentence 0: Belə ki, Təqsirləndirilən şəxs əvvəllər qəsdən törətdiyi cinayətə görə Bakı Şəhəri Yasamal Rayon Məhkəməsinin xx xxxxxxx 2018-ci il tarixli 1(004)-115/2018 nömrəli hökmü ilə Azərbaycan Respublikası CM-in 221.3 və 228.2.2-ci maddələri ilə təqsirli bilinib 04 il müddətinə azadlıqdan məhrum etmə cəzasına məhkum edilməsinə baxmayaraq, qanunla müəyyən edilmiş qaydada məhkumluğu götürülmədən və ödənilmədən yenidən qəsdən istintaqa məlum olmayan mənbədən naməlum vaxtda və şəraitdə qanunsuz olaraq bir ədəd nömrəsi silinmiş, zavod üsulu ilə keçmiş SSRİ dövlətində 1954-cü ildə Tula silah zavodunda istehsal olunmuş, 16 kalibrli TOZ-B modelli, lüləsi və qundağı kustar üsulla kəsilmiş, texniki cəhətdən saz və atəş üçün yararlı, çaxmağlı, hamar qoşa lüləli öz təyinatını itirmiş odlu, yivsiz ov tüfənginin obrezini (kəsiyini) və döyüş ov sursatı hesab edilən atəş üçün yararlı 05 ədəd zavod üsulu ilə xarici dövlətdə istehsal olunmuş 16x70 kalibrli, həmin kalibrli hamar lüləli ov silahlarından atəş açmaq üçün nəzərdə tutulmuş ov patronlarını əldə edib üstündə saxlamaqla gəzdirərək ünvan 1 ünvanında yerləşən “Rivera” restoranının qarşısına qanunsuz daşımış, bu barədə daxil olmuş məlumat əsasında Azərbaycan Respublikası Daxili İşlər Nazirliyinin Baş X2 İdarəsinin əməkdaşları tərəfindən xx xxxxxx 2019-cu il tarixdə keçirilmiş əməliyyat-axtarış tədbiri zamanı Təqsirləndirilən şəxs həmin gün saat 11:20-də saxlanılaraq adı çəkilən Baş İdarəyə dəvət edilmiş və İdarənin inzibati binasının xidməti otağında üzərinə keçirilən baxış zamanı əlində olan idman çantasından bir ədəd 16 kalibrli TOZ-B modelli, lüləsi və qundağı kustar üsulu ilə kəsilmiş, texniki cəhətdən sazvə atəş üçün yararlı, yivsiz ov tüfənginin obrezi (kəsiyi) və 05 ədəd 16x70 kalibrli döyüş ov sursatı hesab edilən atəş üçün yararlı ov patronları aşkar edilərək götürülmüşdür.